Prestige Toekennings - Rapport Onderwysfonds
PRESTIGE TOEKENNERS – UTRECHT SOMERSKOOL, NEDERLAND
Weens Covid-19 was daar vanaf 2019-2021 geen toekennings gemaak nie. ROF sal vorentoe weer hierdie projek hervat.
ROF HET MET 'N PAAR PRESTIGE TOEKENNERS GESELS WAT DIE KURSUS BYGEWOON HET
WES-KAAPSE PRESTIGE TOEKENNERS PLOEG TERUG IN DIE GEMEENSKAP
ROF het die Wes-Kaapse prestige wenners wat oor die afgelope drie jaar die Wiskunde Somerskool in Utrecht Nederland bygewoon het, uitgenooi na 'n werksessie oor probleem-oplossing in skoolwiskunde. Die doel hiervan is dat die prestige toekenners gedurende die tweede of derde kwartaal 'n "Wiskundedag" in hulle skole of gemeenskappe moet aanbied en sodoende hul kennis en ervaring van die Somerskool kan terugploeg in die gemeenskap, en leerders die geleentheid kry om as spanne saam te werk om 'n wye verskeidenheid probleme op te los. Die opleidingsessie het plaasgevind op 24 Maart 2019 in die Fakulteit Onderwys, Universiteit Stellenbosch onder leiding van dr Erna Lampen en die fokus was op die ontwikkeling van geskikte pobleme vir verskillende onderrigfases. Die verskillende spanne kon besluit oor watter area van die kurrikulum hulle hul aktwiteit wil beplan (meting, patrone, berekeninge, statistiek, meetkunde) en vir watter belangegroep. Die opdrag was om 'n stimulerende probleem te ontwikkel waartoe meeste leerders toegang sal hê, maar wat die moontlikheid het om leerders ook op hoër vlakke van denke uit te daag. 'n Kreatiewe oggend van take en materiale ontwikkel en toets het vinnig verbygegaan.
Hierdie onderwysers het teruggegaan na hulle skole en 'n Wiskunde Pretdag aangebied. Die terugvoering van die leerders was in die algemeen : "Hoekom kano ns nie elke dag so Wiskunde leer nie! Dit is so lekker!" Dit is vir ROF belangrik dat wiskunde uit die handboek ontsnap en toepassing vind. Met die Wiskundedae word daar teruggeploeg in gemeenskappe en sodoende 'n bydrae gelewer vir die bevordering van Wiskunde-onderrig.